
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№165
от 29 юни 2023 година, взето с Протокол №7
ОТНОСНО: Промяна на Решение №32/23.02.2023 г. на Общински съвет – Пазарджик, взето с Протокол №2, относно намаляване цената на поземлен имот с идентификатор 30572.501.506 по кадастралната карта и кадастралните регистри на с. Звъничево, общ. Пазарджик.
Предложението на Кмета на Общината Тодор Попов е законосъобразно и мотивирано. Взети са предвид липсата на интерес и високата цена на предлагания за продажба поземлен имот чрез публичен търг.

Поради това Общинският съвет – Пазарджик, след като обсъди предложението на Кмета на Общината, на основание чл. 21, ал. 1, т. 8,  във връзка с ал. 2 от ЗМСМА, и след станалите разисквания
Р Е Ш И:
І. Променя Решение №32/23.02.2023 г. взето с Протокол №2 на Общински съвет – Пазарджик, като намалява началната тръжна цена на следният поземлен имот, а именно:


Поземлен имот с идентификатор 30572.501.506 (три, нула, пет, седем, две, точка, пет, нула, едно, точка, пет, нула, шест) по кадастралната карта и кадастралните регистри на с. Звъничево, общ. Пазарджик, обл. Пазарджик, одобрени със заповед РД-18-196/19.05.2020 год. на Изпълнителен директор на АГКК-София, последно изменение на кадастралната карта и кадастралните регистри, засягащо поземления имот: няма данни за изменение, адрес на поземления имот: с. Звъничево, с площ 16130 кв.м., трайно предназначение на територията – урбанизирана, начин на трайно ползване –  за друг вид производствен, складов обект, предишен идентификатор: няма, номер по предходен план: квартал: 20б, парцел: II, съседи: 30572.32.22, 30572.32.13, 30572.501.837, 30572.501,196, 30572.32.11, 30572.32.12, сгради, които попадат върху имота: няма данни за сгради, актуван с акт за частна общинска собственост № 6412/20.01.2023 г., като намалява началната тръжна цена от 241 950 лева на 150 009 лева (данъчна оценка 72 480,20 лева).

ІI. Възлага на Кмета на Общината да извърши процедурата по продажбата му чрез публичен търг с тайно наддаване.

